Министр: «Аптасына 5 рет қазақша оқимын»
"Министр: «Аптасына 5 рет қазақша оқимын»" | "https://abai.kz/post/173816"
TITLE: Министр: «Аптасына 5 рет қазақша оқимын»
URL: https://abai.kz/post/173816
META: "Министр: «Аптасына 5 рет қазақша оқимын»" | "https://abai.kz/post/173816"
DATE: 19.09.2023
AUTHOR(s): Abai.kz
TOTAL WORDS: 100
TEXT: Үкімет отырысынан кейін өткен баспасөз мәслихатында Өнеркәсіп және құрылыс министрі Қанат Шарлапаев қазақ тілін меңгеру үшін аптасына неше рет курсқа баратынын айтты. «Мен қазір өзім қазақ тілін меңгеріп жатырмын. Аптасына 5 рет сабақ алам, мұғалім келеді, сонымен қазақша сабақ оқимын. Ең алдымен, мен ешқандай бөтен, өзге адам емеспін. Мен Қазақстанға қайтып келген қандаспын», - деді министр БАҚ өкілінің сұрағына берген жауабында. Сондай-ақ, ол министрлік лауазымға ешқандай командамен келмегенін атап өтті.. «Бәйтеректе» жұмыс істегенде қандай әріптестерім болды – олардың бәрі сонда қалды. Осы министрлікте де солай болады. Вице-министрлерімнің ішінде ешкімді ауыстырмаймын. Жұмыс білетін адамдармен бірге істеймін», - деді Қанат Шарлапаев. Abai.kz
